உங்களின் ஹிந்துத்துவம் மோதி கடிதம் கண்டேன்.நீங்களும் நண்பர் திருநாவுக்கரசும் சிறப்பாகவே விவாதித்துள்ளீர்கள்.நான் மோதியை ஆதரிக்கிறேனா இல்லையா என்பதை விட இன்று மதக்காழ்ப்பு கடந்தவர்கள் என்று சொல்லபடுபவர்கள் செய்வதை விட ஒரு மாநிலத்தின் முதலமைச்சராக அவருடைய பணிகள் எப்படி அவருடைய எதிர்ப்பாளர்களின் பாராட்டையும் பெற்று வருகின்றன என்பதை சொல்லவே அதை எழுதினேன். கட்டமைப்பு வசதிகள் பற்றி உங்கள் பயணக்குறிப்பில் நீங்கள் நிறையவே சுட்டிக்கட்டியுளீர்கள். அந்த கட்டமைப்பு வசதிகள் குஜராத்தில் எப்படி?என்று நான் விசாரித்தபோது எனக்கு கிடைத்த தகவல்கள் அதை நான் பல இடங்களிலும் சரிபார்த்துக் கொண்டே ஒரு உறுதி கிடைத்த பிறகே அதை குறிப்பிட்டேன். எனக்கு அவருடைய மக்கள் நல பணிகள் பிடித்திருக்கிறது. அவருடைய வகுப்புவாத முகம் பற்றி ஒரு முடிவுக்கு வர என்னால் முடியவில்லை?காரணம் நீங்கள் குறிப்பிட்டுள்ளபடி ஒரு எளிய வாசகனாக அற்புதமான கொள்கையும் அறிவு திறனும் ஒரு கட்ச்சியில் இருக்கலாம்.ஆனால் இறுதியில் அது செய்த நன்மை என்ன? அந்த இடத்திலிருந்து மிகவும் பழிக்கப்படுகிற ஒரு மனிதர் இவ்வளவு செய்திருப்பது எனக்கு வியப்பை அளித்தது அதையே நான் குறிப்பிட்டுள்ளேன்.